
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Μεταβίβαση αρμοδιοτήτων, τροποποιήσεων εγκεκριμένου σχεδίου 
πόλεως και πολεοδομικών εφαρμογών στο δήμο Μοσχάτου (Ν. 

Αττικής). 1 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου του δήμου 

Βούλας (Ν. Αττικής). . . .. 2 

Έγκριση μεταφοράς συντελεστή δόμησης ρυμοτομουμένου ακινήτου 
που βρίσκεται εντός του ρυμοτομικού σχεδίου του δήμου Χαλαν¬ 
δρίου (Ν. Αττικής). 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Μεταβίβαση αρμοδιοτήτων, τροποποιήσεων εγκεκριμένου σχεδίου πό¬ 
λεως και πολεοδομικών εφαρμογών στο δήμο Μοσχάτου (Ν. Αττι- 

κής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 61 του Ν. 947/1979 «Περί 
οικιστικών περιοχών» (Α' 169). 

2. Τις διατάξεις των άρθρων 33 (παρ. 3) και 34 του Ν. 1337/1983 
«Επέκταση των πολεοδομικών σχεδίων, οικιστική ανάπτυξη και σχετι¬ 
κές ρυθμίσεις» (Α' 33). 

3. Τις διατάξεις του άρθρου 9 του Π.Δ/τος 437/1986 «Καθορισμός 
και ανακατανομή των Υπουργείων » (Α' 157). 

4. Τις διατάξεις του άρθρου 23 παρ. 1 εδ. ιδ του Ν. 1558/1985 
«Κυβέρνηση και Κυβερνητικά Όργανα» (Α' 137) σε συνδυασμό με το 
άρθρο 4 του Π.Δ/τος 137/1986 «Συγκρότηση της Γενικής Γραμμα¬ 
τείας Δημόσιας Τάξης στο υπουργείο Δημόσιας Τάξης» (Α' 51). 

5. Τη σχετική πρόταση του Δήμου Μοσχάτου που διατυπώθηκε στην 
υπ’ αριθ. 47/1989 απόφαση του Δημοτικού Συμβουλίου και το γεγο¬ 
νός ότι όπως διαπιστώνεται από την απόφαση του Δημοτικού Συμβου¬ 
λίου υπάρχει δυνατότητα οργάνωσης στο Δήμο Μοσχάτου, κατάλληλης 
τεχνικής υπηρεσίας μέχρι την έναρξη ισχύος του παρόντος διατάγμα¬ 
τος. 

6. Την υπ’ αριθ. 629/1989 γνωμοδότηση του Συμβουλίου της Επι¬ 
κράτειας, με πρόταση του Υπουργού Εσωτερικών και του Υπουργού 
Περιβάλλοντος, Χωροταξίας και Δημοσίων Έργων, αποφασίζουμε: 

Άρθρο 1 

1. Στο Δήμο Μοσχάτου η τροποποίηση του εγκεκριμένου σχεδίου πό¬ 


λεως γίνεται με απόφαση του Δημοτικού Συμβουλίου σύμφωνα με τις 
διατάξεις της παρ. 3 του άρθρου 33 του Ν. 1337/1983. Η τροποποί¬ 
ηση ενεργείται σύμφωνα με την ισχύουσα σχετική νομοθεσία η οποία 
εφαρμόζεται ανάλογα. Επίσης από το δημοτικό συμβούλιο γίνεται η 
αναστολή των οικοδομικών εργασιών σύμφωνα με το άρθρο 8 του Ν.Δ/ 
τος 17.7.1923 «Περί σχεδίων πόλεων» όπως ισχύει κατά την άσκηση 
των πιο πάνω αρμοδιοτήτων του. 

2. Η τροποποίηση του σχεδίου δεν επιτρέπεται να είναι αντίθετη με 
τις κατευθύνσεις εγκεκριμένου γενικού πολεοδομικού σχεδίου (Γ.Π.Σ.) 
σύμφωνα με το Ν. 1337/1983 ή να μειώνει τη συνολική επιφάνεια των 
κοινοχρήστων και κοινωφελών χώρων στην ίδια πολεοδομική ενότητα 
και στο σύνολο της πόλης ή το εύρος των οδών του βασικού οδικού δι¬ 
κτύου της περιοχής. 

Εάν δεν υπάρχει εγκεκριμένο γενικό πολεοδομικό σχέδιο, εξαιρού¬ 
νται από την αρμοδιότητα του δήμου τροποποιήσεις που αφορούν τη 
μείωση του εύρους των οδών του βασικού οδικού δικτύου της περιοχής 
καθώς και στη μείωση κοινοχρήστων ή κοινωφελών χώρων. Με όμοια 
απόφαση μπορεί να επιβάλλεται ή τροποποιείται προκήπιο χωρίς μεί¬ 
ωση του πλάτους του. 

3. Με τις τροποποιήσεις της προηγουμένης παραγράφου δεν επιτρέ¬ 
πεται να μεταβάλλονται οι χρήσεις εκατέρωθεν του βασικού οδικού δι¬ 
κτύου. 

4. Ως βασικό οδικό δίκτυο κατά την προηγούμενη παράγραφο νοεί¬ 
ται εκείνο που χαρακτηρίζεται στους χάρτες που συνοδεύουν το γενικό 
πολεοδομικό σχέδιο ως ελεύθερες ή ταχείες λεωφόροι και ως αρτηρίες. 
Εάν δεν έχει εγκριθεί γενικό πολεοδομικό σχέδιο ως βασικό οδικό δί¬ 
κτυο νοούνται οι εθνικοί δρόμοι κατά το τμήμα που εμπίπτει εντός του 
εγκεκριμένου σχεδίου πόλεως και που καθορίζεται με απόφαση του Νο¬ 
μάρχη κατόπιν ειαηγήσεως των αρμοδίων Νομαρχιακών Υπηρεσιών 
της Γενικής Γραμματείας Δημοσίων Έργων. 

Άρθρο 2 

1. Οι προβλεπόμενες από την παραγρ. 1 του άρθρου 1 διοικητικές 
πράξεις εκδίδονται ύστερα από γνωμοδότηση του συμβουλίου Χωροτα¬ 
ξίας, Οικισμού και Περιβάλλοντος του νομού στο οποίο εισηγείται ο 
Προϊστάμενος της Τεχνικής Υπηρεσίας του Δήμου. 

2. Η γνωμοδότηση του συμβουλίου Χωροταξίας, Οικισμού και Περι¬ 
βάλλοντος κοινοποιείται στο δημοτικό συμβούλιο μέσα σε δύο μήνες από 
τότε που θα περιέλθει σ’ αυτό η σχετική μελέτη. Αν περάσει άπρακτη η 
πιο πάνω προθεσμία, το δημοτικό συμβούλιο μπορεί να εγκρίνει ή να 
απορρίπτει την τροποποίηση του σχεδίου και χωρίς τη γνωμοδότηση 
του Συμβουλίου Χωροταξίας. 

3. Οι διατάξεις του άρθρου 152 του δημοτικού και κοινοτικού κώ¬ 
δικα (Π.Δ/γμα 76/1985) (Α’ 27) έχουν εφαρμογή και για τις αποφά¬ 
σεις της παραγρ. 1 του άρθρου 1 του παρόντος. 

Άρθρο 3 

Από το άρθρο 1 εξαιρούνται: 

α) Η έγκριση τροποποιήσεων εγκεκριμένων σχεδίων πόλεων που 
αφορούν παραδοσιακούς οικισμούς ή παραδοσιακά τμήματα της πόλης 
ή τροποποιήσεων που θίγουν διατηρητέα κτίρια ή το άμεσο περιβάλλον 

τους ή παραδοσιακά στοιχεία υπαίθριου εξοπλισμού. 

β) Η έγκριση τροποποιήσεων σχεδίων πόλεων για καθορισμό χώρων 
ανέγερσης κτιρίων υπερτοπικής σημασίας, όπως κτιρίων πανεπιστημια¬ 
κών ιδρυμάτων, ΤΕΙ, περιφερειακών ή νομαρχιακών νοσοκομείων με 
την έννοια του άρθρου 8 του Ν. 1397/1983 «Εθνικό Σύστημά Υγείας» 
(Α’ 143) κτιρίων πρεσβειών, υπηρεσιών Υπουργείων και νομικών προ¬ 
σώπων δημοσίου δικαίου. 

γ) Θέματα τροποποιήσεων εγκεκριμένων σχεδίων πόλεων για τα 
οποία έχει γνωμοδοτήσει μέχρι της δημοσίευσης του/παρόντος το Κε¬ 
ντρικό Συμβούλιο Χωροταξίας, Οικισμού και Περιβάλλοντος. 


Άρθρο 4 


Επίσης στον ίδιο δήμο μεταβιβάζεται και για την περιφέρειά του, η 
άσκηση όλων των αρμοδιοτήτων της πολεοδομικής υπηρεσίας του 
Υπουργείου Περιβάλλοντος, Χωροταξίας και Δημοσίων Έργων που 
αναφέρεται στις διατάξεις της παρ. 1 του άρθρου 27 του Ν. 1577/ 
1985 «Γενικός Οικοδομικός Κανονισμός» (Α' 210) και στις διατάξεις 
του άρθρου 2 του Π.Δ/τος της 3.9.1983 «Τρόπος έκδοσης οικοδομι¬ 
κών αδειών και έλεγχος των ανεγειρομένων οικοδομών» όπως ισχύει 
(Δ' 394) και ειδικότερα: / ' 

α) Έκδοσης οικοδομικών αδειών (άρθρο 22 του Ν. 1577/ 
1985). 


β) Εφαρμογής της διαδικασίας χαρακτηρισμού και κατεδάφισης αυ¬ 
θαιρέτων κατασκευών, επιβολής προστίμου, ειδικής εισφοράς και κάθε 
άλλης σχετικής ένέργειας,/σύμφωνα με τις διατάξεις των άρθρων 17 
και 18 του Ν. 1337/1983 και τις διατάξεις των Π.Δ/των της 5.7 - 

12.7.1983 «Διαδικασία χαρακτηρισμού και κατεδάφιση νέων αυθαιρέ¬ 
των κατασκευών και .ρύθμιση συναφών θεμάτων» (Δ’ 291) και 3.9 - 

8.9.1983 «Τράπος και διαδικασία εκτίμησης της αξίας των αυθαιρέ¬ 
των κατασκευών και καθορισμός του ύψους των προστίμων αυτών» και 
«Προσδιορισμός τής Ειδικής Εισφοράς Αυθαιρέτων και σχετικές διαδι¬ 
κασίες» (Δ' 393) όπως ισχύουν. 

γ) Επιβολής των διοικητικών ποινών προστίμου που προβλέπονται 
από την περίπτωση β’ της παραγράφου 1 του άρθρου 60 του Ν. 947/ 
1979. 7 

δ) Εφαρμογής της διαδικασίας διατήρησης ή κατεδάφισης κτισμά- 
των ή κατασκευών σύμφωνα με τις διατάξεις των παραγράφων 5, 7 και 
8 του/άρθρου 8 και της παραγράφου 8 του άρθρου 9 του Ν. 1512/ 
1985 «Τροποποίηση και συμπλήρωση πολεοδομικών διατάξεων, ρύθ¬ 
μισή συναφών θεμάτων και θεμάτων του Ταμείου Νομικών» (Α’ 4). 

Άρθρο 5 

Στον ίδιο και για την περιφέρειά του μεταβιβάζονται επίσης οι αρμο¬ 
διότητες για τη σύμφωνα με το άρθρο 32 και επόμενα του Ν. Δ/τος της 
17.7.1923, κατάρτιση και έκδοση πράξεων αναλογισμού προσκύρω¬ 
σης και τακτοποίησης οικοπέδων, εκτός από τις περιπτώσεις που τη 
διάνοιξη των οδών επισπεύδει, το δημόσιο, σύμφωνα με το άρθρο 5 του 
Ν. 653/1977 «Περί υποχρεώσεων των παρόδιων ιδιοκτητών δια την 
διάνοιξιν εθνικών οδών, αντικαταστάσεων της παραγράφου 3 του άρ¬ 
θρου 6 του Ν. 5269/1931 και ρυθμίσεως συναφών θεμάτων» (Α' 
214). 


Στις περιπτώσεις ενστάσεων για τις πιο πάνω πράξεις αποφασίζει ο 
αρμόδιος νομάρχης σύμφωνα με τις ισχύουσες διατάξεις.' 


1; Στον ίδιο δήμο και στην περιφέρειά του μεταβιβάζονται επίσης 
όλες οι αρμοδιότητες σύνταξης εκθέσεων και αναθεώρησης αυτών στις 
περιπτώσεις επικινδύνων οικοδομών, σύμφωνα με το από 13/ 
22.4.1929 Π. Δ/γμα «Περί επικινδύνων οικοδομών» (Α' 153). Εξαι¬ 
ρούνται οι περιπτώσεις του άρθρου 7 του πιο πάνω διατάγματος για την 
κατάρτιση εκθέσεων επικινδύνους ετοιμόρροπων κατασκευών. 

2. Στην επιτροπή του άρθρου 7 του πιο πάνω διατάγματος μπορούν 
να συμμετέχουν και μηχανικοί της τεχνικής υπηρεσίας του δήμου. 


3. Για τη σύνταξη έκθεσης την αναθεώρησή της, την υποβολή και 
κρίση ενστάσεων, σύμφωνα με την παράγραφο 1 του παρόντος άρθρου 
εφαρμόζονται ανάλογα οι διατάξεις του από 13/22.4.1929 Π. Δ/τος. 

Άρθρο 7 

1. Οι αρμοδιότητες που μεταβιβάζονται στο δήμο Μοσχάτου με το 
παρόν διάταγμα ασκούνται από την τεχνική υπηρεσία του. 

2. Ο Προϊστάμενος της πιο πάνω τεχνικής υπηρεσίας όταν ασκεί τις 
αρμοδιότητες που μεταβιβάζονται, έχει όλες τις αρμοδιότητες που οι 
σχετικές κείμενες διατάξεις προβλέπουν για Προϊστάμενο «Γραφείο Νο- 
μομηχανικού» ή «Σχεδίου πόλεως» ή «Πολεοδομικής Αρχής» και «Επι- 
θεωρητού Δημοσίων Έργων». 

3. Όπου απαιτείται γνώμη «Αρχιτεκτονικής Επιτροπής» κατά την 
άσκηση των πιο πάνω αρμοδιοτήτων αυτή παρέχεται από την αρμόδια 
κατά τόπο Επιτροπή Πολεοδομικού και Αρχιτεκτονικού Ελέγχου 
(ΕΠΑΕ) του Υπουργείου Περιβάλλοντος Χωροταξίας και Δημοσίων 
Έργων. 

Άρθρο 8 

1. Με την επιφύλαξη των αρμοδιοτήτων που έχουν σύμφωνα με τις 
ισχύουσες σχετικές διατάξεις οι δημοτικές ή κοινοτικές αρχές στην τε¬ 
χνική υπηρεσία του δήμου, ο Υπουργός Περιβάλλοντος Χωροταξίας και 
Δημοσίων Έργων και ο αρμόδιος νομάρχης μπορούν πάντοτε με τα όρ¬ 
γανα που ορίζονται από αυτούς, να ασκήσουν επιθεώρηση στην τεχνική 
υπηρεσία του δήμου για τις αρμοδιότητες που μεταβιβάζονται με το πα¬ 
ρόν διάταγμα. 

2. Η έκθεση επιθεώρησης διαβιβάζεται πάντοτε στο Υπουργείο Περι¬ 
βάλλοντος, Χωροταξίας και Δημοσίων Έργων, στο νομάρχη και στο 
δήμαρχο ο οποίος είναι υποχρεωμένος να την ανακοινώσει στο δημοτικό 
συμβούλιο. 

Άρθρο 9 

1. Διαδικασίες οι οποίες έχουν αρχίσει και αφορούν αρμοδιότητες που 
μεταβιβάζονται με το παρόν διάταγμα και οι οποίες εκκρεμούν την 
ημέρα έναρξης ισχύος του, στην Πολεοδομική Υπηρεσία ή σε συμβούλιο 
ή σε επιτροπές συνεχίζονται και τελειώνουν από την ίδια υπηρεσία, με τη 
διαδικασία που ισχύει μέχρι την ημέρα έναρξης ισχύος του παρόντος 
διατάγματος. 

2. Στο πρώτο στάδιο εφαρμογής του παρόντος από την τεχνική υπη¬ 
ρεσία του δήμου, οι αρμόδιες κρατικές υπηρεσίες παρέχουν κάθε βοή¬ 
θεια σ’ αυτή για την καλύτερη άσκηση των αρμοδιοτήτων που μεταβι¬ 
βάζονται. 

Άρθρο 10 

1. Στο δήμο Μοσχάτου αποδίδεται ποσοστό 75% του προϊόντος της 
κρατήσεως που προβλέπεται από την παράγραφο 3 του άρθρου 2 του 
ΚΗ/1947 ψηφίσματος όπως ισχύει. 

2. Στον ίδιο δήμο περιέρχεται το σύνολο των προστίμων της περί¬ 
πτωσης γ της παραγράφου 1 του άρθρου 4 του παρόντος. 

Άρθρο 11/ 

Η ισχύς του παρόντος διατάγματος/αρχίζει από τη δημοσίευσή του 
στην Εφημερίδα της Κυβερνήσεως. . 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 30 Μαρτίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΕΣΩΤΕΡΙΚΟΝ ΚΑΙ ΔΗΜΟΣΙΩΝ ΕΡΓΩΝ 

θ. ΚΑΤΡΙΒΑΝΟΣ, ΚΟΣΤΑΣ I. ΛΙΑΣΚΑΣ 

(2) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του δήμου Βούλας (Ν. 

Αττικής). 

' ' ' Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154) 
όπως τροποποιήθηκε με το υπ’αριθμ. 367/1987 Π. Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 23 (παρ. 1) του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137). 

6. Την από 7.4.1989 (αριθμ. πρωτ. 19187/10.4.1989) αίτηση 
του Αναστασίου Μιχαηλίδη. 

7. Την υπ’ αριθμ. 354/1989 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

8. Την υπ’ αριθμ. 40381/27.7.1989 απόφαση του Υπουργού Περι¬ 
βάλλοντος, Χωροταξίας και Δημοσίων Έργων για προέγκριση της σχε¬ 
τικής τεχνικής μελέτης, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς συντελεστή δόμη¬ 
σης που εγκρίθηκε με το από 18.8.1988 Π. Δ/γμα (Δ' 628/ 
30.8.1988) από το βαρυνόμενο ακίνητο που βρίσκεται εντός του ρυμο¬ 
τομικού σχεδίου Αθηνών επί των οδών Λ. Ριανκούρ, Πάγκα, Γερουλά- 
νου και Λασκαρίδου, ιδιοκτησίας Ιωάννη Λαμπρόπουλου, του Χρήστου 
και Σωτηρίου Μπάρλα του Δημητρίου για το οποίο έχει εκδοθεί ο υπ’ 
αριθμ. 497/1988 σχετικός τίτλος δικαιώματος μεταφοράς συντελεστή 
δόμησης, σε άλλο ακίνητο (ωφελούμενο) που βρίσκεται εντός του ρυμο¬ 
τομικού σχεδίου του δήμου Βούλας (Ν. Αττικής) και επί της οδού Κα- 
στελοριζίου ιδιοκτησίας Αναστασίου Μιναη λίδτ ι . όπως το,ωφίλούμενο 
ακίνητο φαίνεται με στοιχεία Α Β Τ"Δ Α στο σχετικό πρωτότυπο διά¬ 


γραμμα σε κλίμακα 1:200 που θεωρήθηκε από τον Προϊστάμενο της Δ/ 
νσης Τοπογραφικών Εφαρμογών με την υπ’ αριθμ. 21002/1990 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. . 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 85 μ 2 που αντιστοιχούν σε 59,660 μ 2 του βάρυ- 
νόμενου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 648,655 μ 2 . 

β. Συντελεστής δόμησης: 0,7288. 

γ. Ποσοστό κάλυψης: 40%. 

δ. Μέγιστο επιτρεπόμενο ύψος: 15 μέτρα. 

Το κτίριο πρέπει να ανεγερθεί εντός του ωφελουμένου ακινήτου σύμ¬ 
φωνα με το διάγραμμα κάλυψης σε κλίμακα 1:100 που θεωρήθηκε από 
τον Προϊστάμενο της Δ/νσης Τοπογραφικών Εφαρμογών με την υπ’ 
αριθμ. 21002/1990 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

Άρθρο 2 

Εγκρίνεται η χορήγηση νέου τίτλου μεταφοράς συντελεστή δόμησης 
σε αντικατάσταση του υπ’ αριθμ. 497/1988 τίτλου στο όνομα Ιωάννη 
Λαμπρόπουλου για το υπολειπόμενο και μη χρησιμοποιηθέν εμβαδόν 
48,34 μ 2 (108 μ 2 - 59,66 μ 2 = 48,34 μ 2 ) εκ των οποίων 21,00 μ 2 
από ισόγειο και 27,34 μ 2 από ορόφους. 

Άρθρο 3 . 

Η Ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 2 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

ΚΩΣΤΑΣ I. ΛΙΑΣΚΑΣ 




ί|| ιρο^οί - ' *·*?■*·* /βΛκς./·+** οχΥλ» - 9β <- / 

Λ'ΊλΛμ - ?*>*/ί« + ο,·/υ*ί/·.· /ι'^ο /Γ ,'- 

χ-,Μ.ησ ■ ϋ βί /- Ιί.βΡ +·5ύβ1 + β^/ιί*./* <ΤΗ.«ο *■ /*Τ.ί»< **Ψ.*β *~7/> 

ΣΤΑΘ«;ΥΣΗΣ· 

νΜ>*/ί^ = /#* » 































ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΤΕΤΑΡΤΟ) 


1887 


(3) 

Έγκριση μεταφοράς συντελεστή δόμησης ρυμοτομουμένου ακινήτου 

που βρίσκεται εντός του ρυμοτομικού σχεδίου του δήμου Χαλανδρίου 

(Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154) 
όπως τροποποιήθηκε με το υπ’ αριθμ. 367/1987 Π. Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α’ 
57) ' 

5. Τις διατάξεις του άρθρου 23 παράγραφος 1 του Ν. 1558/1985 
«Κυβέρνηση και Κυβερνητικά Όργανα» (Α' 137). 

6. Την υπ’ αριθ. 2170/1989 πράξη συναίνεσης των Σπυρίδωνος - 
Κωνσταντίνου Σκαρπαλέζου και Επαμεινώνδα - Σταματίου Σκαρπαλέ- 
ζου αποκλειστικών κυρίων του παρακάτω περιγραφομένου ακινήτου. 

7. Την υπ’ αριθμ. 18/1989 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

8. Την υπ’ αριθμ. 40122/13.7.1989 απόφαση του Υπουργού Περι¬ 
βάλλοντος, Χωροταξίας και Δημοσίων Έργων για προέγκριση της σχε¬ 
τικής τεχνικής μελέτης, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

1. ΕγκρίνετάΤη μεταφορά συντελεστή δόμησης του ρυμοτομούμενου 
ακινήτου (βαρυνομένου) που βρίσκεται εντός του ρυμοτομικού σχεδίου" 
του δήμου Χαλανδρίου (Ν. Αττικής) και επί των οδών Φιλήρας και 
,Ψαρρών (Ο.Τ. 289) του οποίου την αποκλειστική κυριότητα έχουν οι 
παραπάνω συναινούντες για. τη μεταφορά του συντελεστή δόμησης, 


όπως το βαρυνόμενο ακίνητο φαίνεται με στοιχεία Α, Β, Γ, Δ, Α και Ε, 
Ζ, Η, ΜΙ, Θ, Μ, Ε στο σχετικό πρωτότυπο διάγραμμα σε κλίμακα 
1:200, που θεωρήθηκε από τον Προϊστάμενο της Διεύθυνσης Τοπογρα¬ 
φικών Εφαρμογών με την υπ’ αριθ. 30869/1990 πράξη του και που 
αντίτυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν οικοπέδου για το οποίο υφίσταται δικαίωμα μεταφοράς 
συντελεστού: 1421,00 τ.μ. 

β. Ποσοστό κάλυψης: 40%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 1. 

δ. Δομήσιμες επιφάνειες που αντιστοιχούν σ’ αυτό είναι: 1421 X 1 = 
1421 τ.μ. εκ των οποίων 568,40 τ.μ. από ισόγειο και 852,60 από 
ορόφους (1421 τ.μ. - 568,4 τ.μ. = 852,60 τ.μ.). 

Άρθρο 2 

α) Εγκρίνεται η χορήγηση τίτλου μεταφοράς συντελεστή δόμησης 
στο όνομα Σπυρίδωνος - Κωνσταντίνου Σκαρπαλέζου και Επαμεινώνδα 
- Σταματίου Σκαρπαλέζου για εμβαδόν 1421 τ.μ. εκ των οποίων 
568,40 τ.μ. από ισόγειο και 852,60 από ορόφους. 

β) Οι τίτλοι μεταφοράς του συντελεστή δόμησης υλοποιούνται εντός 
τριών (3) ετών από της εκδόσεως του παρόντος διατάγματος. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 22 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

ΚΩΣΤΑΣ I. ΛΙΑΣΚΑΣ 












































